Auto rysähti ikkunan läpi kampaamoon Vilppulassa
Perjantai 5.10.2012 klo 13.53 Henkilöauto ajoi perjantaina parturi-kampaamon ikkunasta sisään Vilppulan keskustassa Pirkanmaalla.
Onnettomuus tapahtui Kaarikadulla hieman kello kahdeksan jälkeen aamulla.Pelastuslaitoksen mukaan henkilöautoa kuljettanut keski-ikäinen mies loukkaantui lievästi onnettomuudessa. Autossa ei ollut muita henkilöitä. Liikehuoneisto, joka oli tapahtumahetkellä tyhjillään, tuhoutui pahoin. Poliisi tutkii onnettomuuden syytä. STT